Diari Oficial de la Generalitat Valenciana


Sumari del DOGV 6361, del 23-09-2010 (2010/10188)

RESOLUCIÓ de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Centre Estudis Unió Musical de Benaguasil de la població de Benaguasil.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10080


Data del document
:   13-08-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 13 d'agost de 2010, de la Conselleria d'Educació, per la qual es modifica l'autorització al Centre autoritzat d'Ensenyances Artístiques Professionals de Música Centre Estudis Unió Musical de Benaguasil de la població de Benaguasil. [2010/10851]  
L'expedient ha sigut iniciat pel representant de la titularitat del Centre autoritzat d'Ensenyances Artístiques Professionals de Música Centre Estudis Unió Musical de Benaguasil, número de codi 00548843, de Benaguasil, en sol·licitud de modificació de l'autorització per augment de llocs escolars per al Grau Elemental.  
Per Orde de la Conselleria de Cultura, Educació i Esport de 10 de maig de 2004 (DOGV de 02.06.2004), es va classificar el centre autoritzat de música de grau elemental Centre d'Estudis Unió Musical de Benaguasil com a centre professional de música per a impartir les especialitats instrumentals de Grau Mitjà de: Clarinet, Contrabaix, Fagot, Flauta Travessera, Oboé, Piano, Saxòfon, Trombó, Trompa, Trompeta, Tuba, Viola, Violí i Violoncel. I se li van autoritzar 90 llocs escolars per al Grau Elemental i 180 llocs escolars per al Grau Mitjà.  
Per Orde de la Conselleria de Cultura, Educació i Esport, de 16 de febrer de 2005 (DOGV de 08.06.2005), s'autoritza al centre a impartir l'especialitat instrumental de Percussió, en els graus Elemental i Mitjà de Música, per al mateix nombre de llocs escolars.  
L'expedient ha sigut tramitat per la Direcció Territorial d'Educació, i inclou l'informe favorable de la Inspecció Educativa.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartisquen ensenyances artístiques; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 13 d'agost de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar al centre següent l'ampliació de llocs escolars en els termes que s'especifiquen:  
Denominació genèrica del centre: Centre autoritzat d'Ensenyances Artístiques Professionals de Música  
Denominació específica del centre: Centre Estudis Unió Musical de Benaguasil   
Titular: Associació Centro Instructivo Cultural Unión Musical  
Domicili: Pl. del Castell, núm. 9  
Localitat: Benaguasil (46201)  
Província: València  
Codi: 44239040  
S'autoritza l'ampliació de 30 llocs escolars en el grau elemental de Música, sent la seua capacitat màxima de 120 llocs escolars per al grau elemental i 180 per al grau professional de Música.  
Respecte a les ensenyances, el centre impartirà les que se li van autoritzar per l'orde anteriorment citada, sense variació, per al Grau Elemental i el Grau Mitjà.  
Segon  
Qualsevol modificació dels termes d'esta resolució requerirà la preceptiva autorització de l'administració educativa.  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que esgota la via administrativa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 13 d'agost de 2010.- El conseller d'Educació, p. d. (Resolució de 22 de juny de 2010; DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.